./data/stoa0162/stoa004/stoa0162.stoa004.perseus-lat2.xml
Jerome, Saint
Non absque amictu lineo incedere, sed pretium vestium linearum non habere laudabile est; alioquin ridiculum et plenum dedecori referteo marsuppio, quod sudarium orariumque non habeas, gloriari  Sunt, qui pauperibus parum tri-buunt, ut amplius accipiant, et sub praetextu elemosynae quaerunt divitias; quae magis yenatio appellanda est quam elemosyna  Sic bestiae, sic aves, sic capiuntur et pisces: modica in hamo esca ponitur, ut matronarum in eo saeculi protrahantur  Scit episcopus, cui commissa est ecclesia, quem dispensationi pauperum curaeque praeficiat  Melius est non habere, quod tribuam, quam impudenter petere  Sed et genus adrogantiae est clementiorem te videri velle, quam pontifex Christi est  Non omnia possumus omnes  Alius in ecclesia oculus est, alius lingua, alius manus, alius pes, alius auris, venter et cetera  Lege Pauli ad Corinthios: diversa membra unum corpus efficiunt  Nec rusticus et tantum simplex frater ideo se sanctum putet, si nihil noverit, nec peritus et eloquens in lingua aestimet sanctitatem  Multoque melius est e duobus inperfectis rusticitatem sanctam habere quam eloquentiam peccatricem